Title: HUMANITARNO IZVOĐENJE PREDSTAVE „MAMIN DAŠAK U SVEMIRU“: Mladi glumci pomažu osobama sa invaliditetom
Author: Tima
Last saved by: Goran Stojic

AKADEMSKO POZORIŠTE STUDENTSKOG KULTURNOG CENTRA NIŠ

     “Mamin dašak u svemiru” za osobe sa invaliditetom

          Povodom Međunarodnog dana osoba sa invaliditetom, Akademsko pozorište Studentskog kulturnog centra Niš će u ponedeljak, 3. decembra, u Pozorištu lutaka odigrati predstavu  "Mamin dašak u svemiru", a sav prihod od prodaje ulaznica otići će udruženju "Iz kruga". 
Početak predstave zakazan je za 19 časova. Karte se mogu nabaviti u agenciji "Travego" po ceni od 200 dinara, kao i na blagajni Pozorišta lutaka, na dan igranja predstave od 17 časova. Na samom ulazu biće postavljena i donatorska kutija za sve one koji budu želeli da daju i  dobrovoljni prilog.

Inače, cilj udruženja „Iz kruga“ je da kroz psihološku i besplatnu advokatsku pomoć pomogne osobama sa invaliditetom, a pre svega ženama, koje trpe neki od oblika nasilja i diskriminacije.

Podsetimo,  predstava “Mamin dašak u svemiru“ svoju premijeru imala je oktobra, a  na nedavno održanom festivalu u Novom Sadu, osvojila sedam nagrada, od čega i priznanje za najbolju predstavu u celini. 

                                                                                   V.P.

LEG:GLUMCI IGRAJU ZA OSOBE SA INVALIDITETOM:niško Akademsko pozorište

(Projekat “Nišlije se uključuju u odlučivanje” sufinansiran iz budžeta grada Niša)